《嵩山》
宋代·黄庶

峨峨镇中夏，峻极万寻隮。
突兀磨天顶，窈窕入地脐。
中林兴夏磨，半壑卧秋霓。
泉恐连清汉，峰疑拥碧圭。
云高四夷见，雨到八方齐。
渤澥看如带，青冥上是梯。
醉堪扪日月，吟可摘娄奎。
翠盖何时动，金为玉检泥。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。